প্রচুর মানুষ মেলায় যায়। আড্ডা মারতে যায়, বই কিনতে যায়, বিনোদন পেতে যায়। প্রকাশকদের আমি কখনও শুনি না বিক্রি ভালো হয়েছে বলতে। কিন্তু মানুষ বই না কিনলে তারা হাজার হাজার বই মেলাকে ঘিরে প্রকাশ করেন কেন! নিশ্চয়ই কেনে। পড়ার টানটা হয়তো কেউ কেউ বলবেন আগের মতো না। আমরা কেউই আগের মতো বই পড়ি না। কিন্তু কেউ কি প্রশ্ন করেছেন- আগের মতো বই পড়ার সময়টা কোথায়? পড়ার মতো বই প্রকাশিত হচ্ছে কয়টা? যারা লিখছেন তারা পাঠকের আগ্রহের চিন্তা করে ক’জন লিখছেন?